text: Nú fáa ung í 8. og 9. flokki møguleika at velja hondbólt sum undirvísing frá næsta skúlaári.
text: #000000
text: Ítróttarrásin verður í tveimum. Onnur rásin er fótbóltur, ið hevur verið fastur partur av tilboðnum í skúlanum í nøkur ár. Hin rásin, ið er nýggj, er ein handbóltsrás.
text: #000001
text: -Vit eru ómetaliga spent upp á hetta nýggja tilboðið. Tí vit síggja jaligu árinini, ið fótbólturin hevur havt á fleiri av okkara næmingum, sigur Regin Marnersson, skúlastjóri á skúlanum á Fløtum í tíðindaskrivi.
text: #000002
text: – Við at víðka um ítróttarrásina við enn eini stórari ítróttargrein, kunnu vit breiðka skarðan av næmingum, ið kunnu njóta gott av einum tilboði, har skúli og ítróttur ganga hond í hond, sigur skúlastjórin.
text: #000003
text: Nýggja handbóltsrásin er eitt samstarv millum Skúlan á Fløtum, Neistan og Kyndil. Umframt Eddie Joensen, sum í fleiri umførum hevur verið venjari í bestu mansdeildini í hondbólti, verða venjarar úr Neistanum og Kyndli partar av venjaratoyminum á hondbóltsrásini. Hetta er sami leistur, sum skúlin nýtir á fótbóltsrásini, har útbúnir venjarar við tilknýti í feløgunum hava staðið á odda.
text: #000004
text: Næmingar, ið ynskja at gerast partur av hondbólts- ella fótbóltsrásini í Skúlanum á Fløtum komandi skúlaár, kunnu søkja um upptøku á heimasíðuni hjá skúlanum saf.fo.
text: #000005